Ελληνική Δημοκρατία ΑΝΑΡΤΗΤΕΑ 26/03/2020

Νομός Αττικής Α.Π.5336

Δήμος Eλευσίνας

Διεύθυνση Διοικητικών Υπηρεσιών

ΓΝΩΣΤΟΠΟΙΗΣΗ

«Πρόσληψη για την πλήρωση μίας (1) θέσης Ειδικού Συμβούλου με Σύμβαση Ιδιωτικού Δικαίου Ορισμένου Χρόνου, βάσει των διατάξεων του άρθρου 163 του Ν.3584/07».

Ο ΔΗΜΑΡΧΟΣ ΕΛΕΥΣΙΝΑΣ

Αρ.Απόφασης: 825/2020

Έχοντας υπόψη:

1. Τις διατάξεις του άρθρου 58 του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης», περί αρμοδιοτήτων Δημάρχου (ΦΕΚ 87/τ. Α΄/07-06-2010).

2. Τις διατάξεις του άρθρου 163 του Ν.3584/2007 «Κύρωση του Κώδικα Δημοτικών και Κοινοτικών Υπαλλήλων», περί Ειδικών συμβούλων ή Ειδικών Συνεργατών ή Επιστημονικών Συνεργατών όπως αντικαταστάθηκε και ισχύει με το άρθρο 213 του Ν.4555/18

3. Την με αρ. 31/36567/10-05-2019 εγκύκλιο του Υπουργείου Εσωτερικών, σύμφωνα με την οποία οι θέσεις αυτές συνιστώνται αυτοδίκαια εκ του νόμου και ως εκ τούτου δεν απαιτείται η πρόβλεψή τους στον οικείο Οργανισμό Εσωτερικής Υπηρεσίας.

4. Τις διατάξεις του άρθρου 44 του Ν. 4447/2016 (ΦΕΚ 241/Α/2016).

5. Τις διατάξεις του άρ. 4 της ΠΥΣ 33/2006 (ΦΕΚ 280/Α/2006) σύμφωνα με τις οποίες οι θέσεις αυτές εξαιρούνται από τη διαδικασία έγκρισης της επιτροπής της παρ.1 του άρθρου 2.

6.Τον Οργανισμό Εσωτερικών Υπηρεσιών του Δήμου(ΦΕΚ. 2532/Β/7.11.2011) όπως τροποποιήθηκε και ισχύει.

7. Την υπ’ αριθμόν1564/2-9-2019 απόφασή μας, με την οποία ορίσθηκαν έξι (6)Αντιδήμαρχοι.

8.Την ανάγκη επικουρίας των θεσμικών οργάνων του Δήμου (Δήμαρχο, Αντιδημάρχους, Δημοτικό Συμβούλιο, Οικονομική Επιτροπή και Επιτροπή Ποιότητας Ζωής), παρέχοντας συμβουλές και διατυπώνοντας εξειδικευμένες γνώμες για συγκεκριμένο τομέα δραστηριοτήτων του Δήμου, στον οποίο διαθέτουν κατάλληλη εξειδίκευση και εμπειρία.

ΓΝΩΣΤΟΠΟΙΕΙ

Α. Την πρόσληψη για την πλήρωση μίας (1) θέσης Ειδικού Συμβούλου του Δήμου με τα παρακάτω ειδικότερα αντικείμενα και τα αντίστοιχα προσόντα:

ΘΕΣΗ	ΑΝΤΙΚΕΙΜΕΝΟ	ΤΥΠΙΚΑ ΠΡΟΣΟΝΤΑ
ΠΕ Ειδικός Σύμβουλος	Παροχή εξειδικευμένων συμβουλών και διατύπωση γνωμοδοτήσεων: - σε θέµατα που αφορούν την διοικητική υποστήριξη του γραφείου Δημάρχου, -σε θέματα επαφών, γραπτών και λοιπών επικοινωνιών, -σε θέματα υποβολής προτάσεων για την υλοποίηση προγραμμάτων ενημέρωσης των πολιτών και στις δημόσιες σχέσεις και εν γένει στην καλύτερη δυνατή οργάνωση και λειτουργία του γραφείου Δημάρχου. - σε θέματα οικονομικής διοίκησης και διαχείρισης καθώς και σε θέματα ανάπτυξης κοινωνικών πολιτικών με άξονα την προώθηση της απασχόλησης και την ανάπτυξη κοινωνικών δομών.	Πτυχίο ή δίπλωμα ΑΕΙ της ημεδαπής ή ισότιμο πτυχίο ή δίπλωμα της αλλοδαπής το οποίο να είναι συναφές με το αντικείμενο της απασχόλησης για την οποία θα προσληφθεί όπως περιγράφεται

Β. Οι ενδιαφερόμενοι καλούνται να υποβάλλουν εντός πέντε (5) εργάσιμων ημερών από τη δημοσίευση της παρούσας δια του τύπου, σχετική αίτηση, με τα παρακάτω δικαιολογητικά σε ευκρινή φωτοαντίγραφα των πρωτοτύπων εγγράφων που εκδόθηκαν από τις υπηρεσίες και τους φορείς αυτούς ή των ακριβών αντιγράφων τους:

Σχετική Αίτηση

Πτυχίο ή δίπλωμα της ημεδαπής ή ισότιμο τίτλο ή δίπλωμα της αλλοδαπής (αντίγραφο ή πρωτότυπο για την ημεδαπή, τίτλους αναγνώρισης ή ισοτιμίας για την αλλοδαπή).

Φωτοαντίγραφο των δύο όψεων του δελτίου Αστυνομικής Ταυτότητας.

Βιογραφικό σημείωμα ή οποιοδήποτε έγγραφο που να τεκμηριώνει την ακαδημαϊκή ή επαγγελματική εμπειρία συναφή με το αντικείμενο των καθηκόντων.

Υπεύθυνη δήλωση κατά το άρθρο 8 του Ν.1599/1986, στην οποία να δηλώνεται ότι πληρούνται τα γενικά προσόντα διορισμού (άρθρα 11 έως και 17 του Ν.3584/2007).

Τα παραπάνω θα πρέπει να υποβληθούν στα γραφεία του Δήμου μας (Τμήμα Ανθρωπίνου Δυναμικού, Δήμητρος και Χατζηδάκη 41 ΤΚ19200,τηλ.2105537281)τις εργάσιμες ημέρες και ώρες. Μπορούν επίσης να αποσταλούν διά συστημένης επιστολής.

Η εμπειρία αποδεικνύεται ως εξής: Για μεν τους μισθωτούς, χωριστή από την αίτηση, υπεύθυνη δήλωση του υποψηφίου, κατά το άρθρο 8 του Ν. 1599/1986, στην οποία να δηλώνονται ο εργοδότης, το είδος και η χρονική διάρκεια της εξειδικευμένης εμπειρίας. Οι μισθωτοί του δημόσιου τομέα, μπορούν εναλλακτικά, αντί της υπεύθυνης δήλωσης, να προσκομίσουν βεβαίωση του οικείου φορέα του δημόσιου τομέα, από την οποία να προκύπτουν το είδος και η χρονική διάρκεια της εξειδικευμένης εμπειρίας. Για δε τους ελεύθερους επαγγελματίες, χωριστή από την αίτηση, υπεύθυνη δήλωση, κατά το άρθρο 8 του ν. 1599/1986, για το είδος και τη χρονική διάρκεια της εξειδικευμένης εμπειρίας.

Η πλήρωση της θέσης , θα διενεργηθεί με απόφαση Δημάρχου, ο οποίος και θα επιλέξει, εκ των εχόντων τα απαιτούμενα προσόντα, τον κατά την απόλυτη κρίση του κατάλληλο υποψήφιο. Η πρόσληψη θα ολοκληρωθεί με την υπογραφή από τον προσλαμβανόμενο ειδικής σύμβασης εργασίας ιδιωτικού δικαίου ορισμένου χρόνου.

Γ. Οι ενδιαφερόμενοι, εκτός από τα ειδικά προσόντα που αναφέρονται παραπάνω, πρέπει να διαθέτουν και τα γενικά προσόντα διορισμού σε Οργανισμούς Τοπικής Αυτοδιοίκησης των άρθρων 11-14 ΚΚΔΚΥ και να μη συντρέχουν στο πρόσωπό τους τα κωλύματα των άρθρων 15-17 ΚΚΔΚΥ. Το έργο του Ειδικού Συμβούλου είναι ασυμβίβαστο με την άσκηση ελεύθερου επαγγέλματος.

Δ. Κατά τη πράξη πρόσληψης, θα γίνει μνεία σχετικά με την εξασφάλιση πίστωσης για τη μισθοδοσία των εν λόγω θέσεων Ειδικών Συμβούλων.

Ε.Η παρούσα γνωστοποίηση θα δημοσιευθεί σε μία ημερήσια εφημερίδα και θα αναρτηθεί: α) στον πίνακα ανακοινώσεων του Δήμου μας, β) στο διαδικτυακό τόπο «Διαύγεια» και γ) στην ιστοσελίδα του Δήμου Ελευσίνας.

Ο ΔΗΜΑΡΧΟΣ

ΑΡΓΥΡΙΟΣ Ν.ΟΙΚΟΝΟΜΟΥ